དང་
5219
91)))
9,,,,,
༦
9| A){
མཉམ་མེད་རྩ་བའི་བླ་མ་ལ། །སྙིང་གི་ཁོང་ནས་གུས་པས་གསོལ་བ་འདེབས། །ཁྱབ་
བདག་འཁོར་ལོའི་མགོན་པོ་ཐུགས་རྗེ་ཅན། །ཉིད་སྐུའི་ཆ་ཤས་ལྷ་ལམ་ཡོངས་
འགེངས་པའི། །རབ་འབྱམས་དཀྱིལ་འཁོར་འཁོར་ལོའི་ལྷ་ཚོགས་ཀྱི། །རྟེན་དང་
བརྟེན་པར་ཤར་ལ་གསོལ་བ་འདེབས། །དེ་ལྟར་བསྟོད་པས་བྱང་ཆུབ་སྙིང་པོའི་
བར། །དངོས་དང་བརྒྱུད་པའི་བླ་མ་མཆོག་རྣམས་ཀྱི། །དྲི་མེད་རྣམ་ཐར་ཇི་བཞིན་
འཛིན་པ་ལ། །རྟག་ཏུ་ངུ་དང་ནོར་བཟང་ལྟ་བུར་ཤོག །སྐྱེ་བ་ཀུན་ཏུ་ཡང་དག་བླ་མ་
513

ཡོངས་འཛིན་ཡེ་ཤེས་རྒྱལ་མཚན་གྱི་གསུང་འབུམ། ༼ཏ༽
དང་། །འབྲལ་མེད་ཆོས་ཀྱི་དཔལ་ལ་ལོངས་སྤྱོད་ཅིང་། །ས་དང་ལམ་གྱི་ཡོན་ཏན་
རབ་རྫོགས་ནས། །རྡོ་རྗེ་འཆང་གི་གོ་འཕང་མྱུར་ཐོབ་ཤོག། །།
༈ ཡན་ལག་བརྒྱད་ལྡན་ལྷ་ཡི་གངྒཱ་སོགས། །ཕྱོགས་དུས་ཀུན་ན་མཆོད་ཡོན་
ཅི་མཆིས་པ། །ཐུགས་རྗེ་ཆེན་པོའི་ལྷ་ཚོགས་མཉེས་ཕྱིར་འབུལ། །བཞེས་ནས་
བདག་ལ་དངོས་གྲུབ་སྩལ་དུ་གསོལ།
།ཨོཾ་སནྠ་ཏ་ཐཱ་ག་ཏཱ་ཨཱརྱ་(༢བ)ལོ་ཀེ་ཤྭ་རཱ་ས་
པ་རི་ཝཱ་ར་ཨཉྙཾ་པྲ་ཏཱིཙྪ་ཧཱུཾ་སྭཱཧཱ། ཤིན་ཏུ་རྣམ་དག་དྲི་མེད་ཡིད་འོང་བའི། །ཕྱོགས་
དུས་ཀུན་ན་ཞབས་བསིལ་ཅི་མཆིས་པ། །ཐུགས་རྗེ་ཆེན་པོའི་ལྷ་ཚོགས་མཉེས་ཕྱིར་
འབུལ། །བཞེས་ནས་྾། ཨོཾ་སརྦ་ཏ་ཐཱ་ག་ཏཱ×པཱ་ཏྱཾ་པྲ་ཏཱི་ཙྪ་ཧཱུཾ་སྭཱཧཱ། འདབ་སྟོང་
རབ་རྒྱས་པདྨ་དཀར་པོ་སོགས། །ཕྱོགས་དུས་ཀུན་ན་མེ་ཏོག་ཅི་མཆིས་པ། །ཐུགས་
རྗེ་ཆེན་པོའི྾། །བཞེས་ནས྾×། །ཨོཾ་སརྦ×པུཥྤ་པྲ་ཏཱིཙྪ་ཧཱུཾ་སྭཱཧཱ། མ་ལ་ཡ་ཡི་ཙན་
དན་དྲི་ལ་སོགས། །ཕྱོགས་དུས་ཀུན་ན་བདུག་སྤོས་ཅི་མཆིས་པ། །ཐུགས་རྗེ་ཆེན་
པོའི྾། །བཞེས་ནས྾། · །ཨོཾ་སནྠ྾དྷུ་པེ་པྲ་ཏཱིཙྪ་ཧཱུཾ་སྭཱཧཱ། མུན་པ་ཀུན་སེལ་རྩི་
བཅུད་སྒྲོན་མེ་སོགས། །ཕྱོགས་དུས་ཀུན་ན་སྣང་གསལ་ཅི་མཆིས་པ། །ཐུགས་
ཆེན་པོའི྾། །བཞེས་ནས྾། །ཨོཾ་སམྦ་྾ཨཱ་ལོ་ཀེ་པྲ་ཏཱིཙྪ་ཧཱུཾ་སྭཱཧཱ། ཙན་དན་གུར་
གུམ་དྲིས་བསྒོས་སྤོས་ཆུ་སོགས། །ཕྱོགས་དུས་ཀུན་ན་དྲི་ཆབ་྾། །ཐུགས་རྗེ་ཆེན་
པོའི་྾། །བཞེས་ནས྾། །ཨོཾ་སརྦ་×གརྦྷེ་པྲ་ཏཱིཙྪ་ཧཱུཾ་སྭཱཧཱ། དཀར་གསུམ་མངར་གསུམ་
བདུད་རྩིའི་ཟས་ལ་སོགས། །ཕྱོགས་དུས་ཀུན་ན་ཞལ་ཟས་ཅི་མཆིས་པ། །ཐུགས་
རྗེ྾། །བཞེས་ནས×྾། །ཨོཾ་སརྦ×ནེ་ཝི་དེ་པྲ་ཏཱིཙྪ་ཧཱུཾ་སྭཱཧཱ།
༠
K
%¢
】、,)྾,!
་རྗེ་
ལྷ་ཡི་སིལ་སྙན་སོགས། །ཕྱོགས་དུས་ཀུན་ན་རོལ་མོ྾། །ཐུགས་རྗེ྾། །བཞེས་
ནས྾། །ཨོཾ་སནྠ×ཤཔྟ་པྲ་ཏཱིཙྩ་ཧཱུཾ་སྭཱཧཱ།
ཌཱུར་སོགས། །ཕྱོགས་དུས་ཀུན་ན་གཟུགས་མཆོག་ཅི྾། །ཐུགས་རྗེ྾། །བཞེས་
ནས྾། །ཨོཾ་སནྠ×རཱུ་པ་པྲ་ཏཱིཙྪ་ཧཱུྃ་སྭཱཧཱ།(༣ན)དཔག་བསམ་ལས་བྱུང་བརྗོད་བྲལ་
དབྱངས་ལ་སོགས། །ཕྱོགས་དུས་ཀུན་ན་སྒྲ་སྙན་ཅི་མཆིས་པ། །ཐུགས་རྗེ་ཆེན་
514

སྨྱུང་གནས་བླ་བརྒྱུད་གསོལ་འདེབས། མཆོད་ཕྲེང་། སྨོན་ལམ།
པོའི྾། །བཞེས་ནས྾། །ཨོཾ་སརྦ×ཤཔྟ་པྲ་ཏཱིཙྪ་ཧཱུཾ་སྭཱཧཱ། ཡིད་འོང་ཙན་དན་
དཀར་པོའི་དྲི་ལ་སོགས། །ཕྱོགས་དུས་ཀུན་ན་དྲི་མཆོག་ཅི་མཆིས་པ། །ཐུགས་རྗེ་
ཆེན་པོའི྾། །བཞེས་ནས྾། །ཨོཾ་སནྠ྾གརྦྷེ་པྲ་ཏཱིཙྪ་ཧཱུཾ་སྭཱཧཱ། སྟོང་གསུམ་སྙིང་པོ་
ཚངས་གནས་བདུད་རྩི་སོགས། །ཕྱོགས་དུས་ཀུན་ན་རོ་མཆོག་ཅི×། །ཐུགས་རྗེ་
ཆེན་པོའི྾། །བཞེས་ནས྾། །ཨོཾ་སནྠ྾ར་ས་པྲ་ཏཱིཙྪ་ཧཱུཾ་སྭཱཧཱ། སྲབ་འཇམ་པཉྩ་
ལི་ཀའི་གོས་ལ་སོགས། །ཕྱོགས་དུས་ཀུན་ན་རེག་མཆོག་ཅི྾། །ཐུགས་རྗེ་ཆེན་
པོའི྾། །བཞེས་ནས྾། །ཨོཾ་སནྠ×སྤརྴ་པྲ་ཏཱིཙྪ་ཧཱུཾ་སྭཱཧཱ། འཇིག་རྟེན་འདི་ཡི་ཕུན་
སུམ་ཚོགས་པའི་མཆོག །རིན་ཆེན་བདུན་གྱིས་ལྷ་ཡི་ལམ་བཀང་སྟེ། །ཐུགས་རྗེ་ཆེན་
པོའི྾། །བཞེས་ནས྾། །ཨོཾ་སརྦ་ཏ་ཐཱ་ག་ཏཱ་ཨཱརྱ་ལོ་ཀེ་ཤྭ་རཱ་ས་པ་རི་ཝ་ར་མཧཱ་སཔྟ་
རཏྣ་པྲ་ཏཱིཙྪི་ཧཱུཾ་སྭཱཧཱ། ཐུགས་རྗེ་ཆེན་པོའི་ལྷ་ཚོགས་ལ་མཆོད་པའི་ཚིགས་སུ་བཅད་
པ་འདི་ནི་འཇམ་དཔལ་རྩ་རྒྱུད་དང་། ལེགས་གྲུབ་སོགས་བྱ་བའི་རྒྱུད་ནས་བཤད་
པ་དང་མཐུན་པར་བཀོད་པའོ།།
༈ རྒྱལ་ཀུན་ཐུགས་རྗེའི་སྤྱི་གཟུགས་སྤྱན་རས་གཟིགས། །ཐབས་(༣བ)མཁས་
སྤྲུལ་པས་ལྷ་ཡི་ལམ་འགེངས་པ། །མཆོག་གསུམ་ཀུན་འདུས་དཀྱིལ་འཁོར་ལྷ་ཚོགས་
ཀྱིས། །བདག་གི་སྨོན་པའི་དཔང་པོ་མཛད་དུ་གསོལ། །དུས་གསུམ་དང་འབྲེལ་དགེ་
བ་ཅི་ཡོད་དང་། །ཁྱད་པར་ཐུགས་རྗེ་ཆེན་པོའི་ལྷ་ཚོགས་ལ། ། །རྩེ་གཅིག་མོས་པས་
མཆོད་བསྟོད་སྒོམ་བཟླས་ལ། །འབད་པའི་དགེ་བ་ཇི་སྙེད་མཆིས་པ་དེས། །དེང་ནས་
སྐྱེ་ཞིང་སྐྱེ་བ་ཐམས་ཅད་དུ། །ཐེག་མཆོག་ལམ་གྱི་རྩ་བ་དགེ་བའི་བཤེས། །མཚན་
ཉིད་ལྡན་པས་རྗེས་སུ་འཛིན་པ་དང༌། །བཀའ་བཞིན་སྒྲུབ་པས་མཉེས་པ་ལྷུར་
བྱེད་ཤོག །ལམ་བཟང་སྒྲུབ་ལ་བར་དུ་གཅོད་པའི་རྒྱུ། །ལོག་པའི་བཤེས་དང་
སྡིག་པའི་གྲོགས་རྣམས་ཀྱི། །དབང་དུ་སྐད་ཅིག་ཙམ་ཡང་མི་འགྲོ་ཞིང་། །ཆོས་
བཞིན་སྒྲུབ་པའི་མཐུན་རྐྱེན་ཀུན་ཚང་ཤོག །བཤེས་གཉེན་དམ་པའི་ཞལ་གྱི་པདྨོ་
ལས། །ལེགས་འོང་ཟབ་དང་རྒྱ་ཆེའི་ཚུལ་རྣམས་ལ། །གཞན་དྲིང་མི་འཇོག་ངེས་པ་
515

ཡོངས་འཛིན་ཡེ་ཤེས་རྒྱལ་མཚན་གྱི་གསུང་འབུམ། ༼ཏ༽
9༐99! 34)
རྙེད་པ་དང་། །དེ་དོན་རྩེ་གཅིག་སྒྲུབ་ལ་བརྩོན་པར་ཤོག །དལ་འབྱོར་རྙེད་དཀའ་
མྱུར་དུ་འཇིག་པ་དང༌། །ཕྱི་མར་ངན་འགྲོའི་གཡང་ས་འཇིགས་རུང་ཚུལ། །བསམས་
ནས་སྐྱབས་འགྲོ་ལས་འབྲས་སྤང་བླང་ལ།
རི
༥ (K
}ཡ
S,,,【
།འབད་པས་ཡང་དག་ལམ་གྱི་གཞི་ཟིན་
ཤོག །ཡུལ་ལ་སྲེད་པའི་ཆུ་བོའི་དབང་མེད་ཁྱེར། །ལས་ཀྱི་རླུང་གིས་མཐོ་དམའ་
ཀུན་ཏུ་འཁྱམས། །སྐྱེ་རྒ་ན་འཆིའི་ཆུ་སྲིན་བརྒྱས་གཙེས་པ། །འཇིགས་རུང་སྲིད་
པའི་མཚོ་ལས་ཐར་བར་ཤོག །བདེ་བ་འདོད་ནས་ངལ་བ་ཅི་བྱས་ཀུན། །སླར་ཡང་
མི་བཟོད་སྡུག་བསྔལ་འབྱུང་བའི་རྒྱུ། །འཁོར་བའི་མཚམས་སྦྱོར་ལས་ཉོན་འཁྲི་ཤིང་
།རྩ་བ་མྱུར་དུ་ཐོན་(༤ན)པར་བྱིན་གྱིས་རློབས། །ཐོག་མེད་དུས་ཀྱི་དྲིན་ཅན་ཕ་མ་
རྣམས། །རབ་འབར་སྡུག་བསྔལ་གསུམ་གྱི་མེ་འོབས་ལས། །སྒྲོལ་ལ་སྐད་ཅིག་ཙམ་
མི་ཞུམ་པའི། །ལྷག་བསམ་སྙིང་སྟོབས་སྐྱེ་བར་བྱིན་གྱིས་རློབས། །འཕགས་
མཆོག་ཐུགས་རྗེ་ཆེན་པོས་སྔོན་གྱི་ཚེ། །བདེ་གཤེགས་རིན་ཆེན་སྙིང་པོའི་སྤྱན་སྔ་
རུ། །དམ་བཅས་སྨོན་ལམ་ཇི་ལྟར་མཛད་པ་བཞིན། །བདག་གི་སྨོན་པའང་དེ་
བཞིན་འགྲུབ་གྱུར་ཅིག །རྒྱལ་སྲས་སྤྱོད་ལ་སློབ་པའི་སྐབས་ཀུན་ཏུ། །སྒྱིད་ལུག་
ཞུམ་པ་ནམ་ཡང་མི་སྐྱེ་ཞིང༌།
༥
2{0 72!
8¢c K/ ¢FO
།རྨི་
༑
}ki
6
(6དུ
¢iu
༤-v。/l6
བ
ལམ་དུ་ཡང་གཡེལ་བར་མ་གྱུར་ཅིག །རིན་ཆེན་སེམས་མཆོག་ཆེས་ཆེར་སྟོབས་
རྒྱས་ཏེ། །ཐབས་མཁས་ཐེགས་པའི་སྣོད་དུ་གྱུར་པ་ན། །རྡོ་རྗེ་སློབ་དཔོན་མཆོག་
གི་བཀའ་དྲིན་ལས། ། རྣམ་དག་དབང་གིས་བདག་རྒྱུད་སྨིན་པར་ཤོག །དེའི་ཚེ་
ལྷ་དང་བླ་མའི་སྤྱན་སྔ་རུ། །ཇི་ལྟར་ཁས་བླངས་དམ་ཚིག་སྡོམ་པ་རྣམས། །སྲོག་
གི་ཕྱིར་ཡང་གཏོང་བར་མི་བྱེད་པར། །དངོས་གྲུབ་རྩ་བ་ཚུགས་པར་བྱིན་གྱིས་
རློབས། །ཐབས་མཁས་ཐུགས་རྗེ་ལྡན་པའི་དེད་དཔོན་གྱི། །མཐུ་ལས་རྒྱུད་སྡེ་རྒྱ་
མཚོའི་འཇིང་བརྒལ་ཏེ། །རྒྱུད་དོན་སྙིང་པོ་དེ་ཉིད་རིན་ཆེན་བཅུ། །རྙེད་ནས་སྒྲུབ་
པའི་རྒྱལ་མཚན་རྩེར་མཆོད་ཤོག །ཡིད་འོང་དབེན་པའི་ནགས་ཚལ་ཉམས་དགའ་
བར། །འདོད་ཆུང་ཆོག་ཤེས་མང་ཐོས་ཞི་དུལ་ཅན། །རྒྱལ་བས་བསྔགས་པའི་གྲོགས་
[6 [8?
90, 】
car to
2S2 | )।
༡༢ OU༠
516

སྨྱུང་གནས་བླ་བརྒྱུད་གསོལ་འདེབས། མཆོད་ཕྲེང༌། སྨོན་ལམ།
དང་ལྷན་ཅིག་ཏུ། །རྩེ་གཅིག་སྒྲུབ་པ་སྙིང་པོར་བྱེད་པར་ཤོག །བླ་མ་ཐུགས་རྗེ་ཆེན
པོའི་ལྷ་ཡི་ཚོགས། །འཆི་མེད་ལམ་ཀུན་ཡོངས་སུ་གང་བ་ལ། །དངོས་བཤམས་ཡིད་
སྤྲུལ་མཆོད་སྤྲིན་རྒྱ་མཚོ་ཡིས།
།མཆོད་པས་རླབས་ཆེན་བསོད་(༤བ)ནམས་ཚོགས་
。。 !
i [ ¢
རྫོགས་ཤོག །ཕྱི་ནང་ཆོས་རྣམས་བྲག་ཆ་ཇི་བཞིན་དུ། །རང་རང་རྐྱེན་ལ་བརྟེན་ནས་
བཏགས་ཙམ་ལས། །ངོ་བོས་གྲུབ་པ་རྡུལ་ཙམ་མ་མཆིས་པའི། །དོན་དམ་སྟོང་པའི་
གནས་ལུགས་རྟོགས་པར་ཤོག
ཀྭ S ]
༥ ( (༦
།ངོ་
བོ་དབྱེར་མེད་བརྗོད་བྲལ་ཚུལ་རིག་ནས། །དོན་དམ་སྟོང་པའི་ལྷ་མཆོག་རྩེ་གཅིག་
ཏུ། །བསྒོམས་པས་རྒྱལ་བའི་ཆོས་སྐུ་མྱུར་འགྲུབ་ཤོག །རྣམ་པར་མི་རྟོག་ངང་ལས་
གསལ་རིག་གི །གཟུང་རྣམ་གསང་སྔགས་མཆོག་གི་སྒྲར་ཤར་བ། །སྒྲ་དང་ཡི་གེའི་ལྷ་
ཉིད་བསྒོམས་པའི་མཐུས། །རྒྱལ་བའི་གསུང་དབྱངས་མྱུར་དུ་འགྲུབ་པར་ཤོག རབ་
འབྱམས་རྒྱལ་བའི་འཁོར་ལོ་ཀུན་གྱི་དངོས། །མཚན་དཔེའི་གཟུགས་རྫོགས་ཕྱག་རྒྱ་
མཚན་མའི་ལྷ། །བསྒོམས་པས་མ་དག་དྲི་མ་ཀུན་སྦྱངས་ཏེ། །རྒྱལ་བའི་གཟུགས་སྐུ་
མྱུར་དུ་འགྲུབ་པར་ཤོག ། །དག་པ་གཉིས་ལྡན་ཡེ་ཤེས་ཆོས་སྐུ་ཉིད། །རབ་འབྱམས་
རྟེན་དང་བརྟེན་པར་ཡོངས་ཤར་བ། །ཟབ་གསལ་གཉིས་མེད་ལྷ་ཡི་རྣལ་འབྱོར་
གྱིས། །ཐ་མལ་སྣང་ཞེན་དྲི་མ་དྲུངས་འབྱིན་ཤོག །ཡན་ལག་རྣམ་བཞིའི་བཟླས་
བརྗོད་དབྱར་སྐྱེས་རྔས། །རྒྱལ་བའི་ཐུགས་རྗེའི་ཆུ་འཛིན་རབ་བསྐུལ་ཏེ། །ཐུན་མོང་
མཆོག་གི་དངོས་གྲུབ་གྲུ་ཆར་གྱིས། །བདག་གཞན་མ་ལུས་ཚིམ་པ་ཉིད་གྱུར་ཅིག །མེ་
དང་སྒྲ་ལ་གཞོལ་བའི་བསམ་གཏན་གྱིས། །གཡོ་མེད་རི་དབང་ལྟ་བུར་གནས་གྱུར་
ཅིང༌། །ཕུལ་བྱུང་བདེ་བས་བརྒྱན་པའི་ཏིང་འཛིན་རྩལ། །རྫོགས་ཏེ་མཚན་བཅས་
རྣལ་འབྱོར་མཐར་ཕྱིན་ཤོག །མཚན་འཛིན་དམིགས་གཏད་མ་ལུས་འཇིག་བྱེད་
པ། །སྒྲ་མཐར་ཐར་པ་སྟེར་བའི་རྣལ་འབྱོར་གྱིས། །(༥ན)ཉོན་མོངས་ཤེས་བྱའི་སྒྲིབ་པ་
ཀུན་སྦྱངས་ཏེ། །སྐུ་གསུམ་མྱུར་དུ་ཐོབ་པར་བྱིན་གྱིས་རློབས། །ཐམས་ཅད་གཟིགས་
པའི་གོ་འཕང་ཐོབ་པ་ན། །འགྲོ་བའི་གྲངས་དང་མཚུངས་པའི་སྤྲུལ་པ་ཡིས། །མཁའ་
517

ཡོངས་འཛིན་ཡེ་ཤེས་རྒྱལ་མཚན་གྱི་གསུང་འབུམ། ༼ཏ༽
མཉམ་ཡིད་ཅན་མ་ལུས་སྒྲོལ་བ་ལ། །མགོན་པོ་ཐུགས་རྗེ་ཅན་དང་མཚུངས་པར་
ཤོག །བདག་ཉིད་མཐོང་ཐོས་དྲན་རེག་མ་ལུས་དང༌། །མིང་ཙམ་འཛིན་པར་བྱེད་
པ་ཐམས་ཅད་ཀྱང་། །དེ་ཡི་མོད་ལ་མི་འདོད་ཀུན་ཞི་ཞིང༌། །བསམ་དོན་ཐམས་
ཅད་འབད་མེད་འགྲུབ་པར་ཤོག །བདག་ལ་སྙིང་ནས་དད་པར་བྱེད་པའམ། །ཁྲོ་
བའི་སེམས་ཀྱིས་མི་སྙན་བརྗོད་ཀྱང་རུང་། །བཟང་ངན་འབྲེལ་བ་ཐོགས་པ་མ་ལུས་
པ། །ཐམས་ཅད་བྱང་ཆུབ་ལམ་ལ་འགོད་པར་ཤོག །ནམ་མཁའི་མཐས་གཏུགས་གྱུར་
པའི་སེམས་ཅན་ཀུན། །སྲིད་དང་ཞི་བའི་མཐའ་ལས་སྒྲོལ་བ་ལ། །མཁྱེན་བརྩེ་ནུས་
མཐུ་ཐོགས་པ་མི་མངའ་བ། །རིགས་གསུམ་མགོན་པོ་ཉིད་དང་མཚུངས་པར་ཤོག
རྨད་བྱུང་སྲས་བཅས་རྒྱལ་བའི་བྱིན་རླབས་དང༌། །རྟེན་འབྲེལ་བསླུ་བ་མེད་པའི་
བདེན་པ་དང་། །བདག་གི་ལྷག་བསམ་དག་པའི་མཐུ་སྟོབས་ཀྱིས། །རྣམ་དག་སྨོན་
པའི་གནས་འདི་འགྲུབ་པར་ཤོག། །།སྨྱུང་གནས་བླ་བརྒྱུད་གསོལ་འདེབས། མཆོད་
འཕྲེང་། སྨོན་ལམ་དང་བཅས་པ་འདི་ནི། དགེ་སློང་ཡེ་ཤེས་རྒྱལ་མཚན་གྱིས་བཀྲ་
ཤིས་བསམ་གཏན་གླིང་དུ་བྲིས་པ། འདིས་སྐྱེ་འགྲོ་མང་པོ་ལ་ཕན་པར་གྱུར་ཅིག། །།
518